Paul Hausser

Paul "Papa" Hausser (7 Oktober 1880 – 21 Disember 1972) ialah seorang pegawai tinggi dalam Tentera Darat Jerman, mencapai pangkat Leftenan Jeneral dalam Reichswehr. Selepas bersara dari Tentera Darat tetap beliau menjadi "bapa" (mendapat gelaran “Papa”) Waffen-SS dan salah seorang pemimpinnya yang terkenal. Berjuang dikedua-dua barisan Timur dan Barat dalam Perang Dunia II, beliau mengalami kecederaan parah sebanyak dua kali, kehilangan mata kanan dalam kejadian yang pertama. Selepas perang beliau menjadi anggota HIAG yang berusaha untuk memulihkan reputasi dan status undang-undang Waffen-SS.

Kehidupan awal dan kerjaya

Hausser telah dilahirkan di Brandenburg an der Havel kepada keluarga tentera Prusia; bapanya Kurt Hausser adalah seorang Mejar dalam Tentera Darat Imperial Jerman. Paul memasuki tentera pada tahun 1892 dan sehingga tahun 1896 belajar di sekolah kadet Köslin, dan dari tahun 1896 beliau menghadiri akademi kadet Berlin-Lichterfelde dimana beliau berjaya menamatkan pengajian pada tahun 1899. Pada 20 Mac 1899 beliau telah ditauliahkan sebagai Leftenan Muda dan ditugaskan ke Rejimen 155 Infantri yang ditempatkan di Ostrowo dalam Posen; pada 1 Oktober 1903 beliau menjadi adjutan Batalion Ke-2 dan beliau berkhidmat dalam jawatan ini selama lima tahun, sehingga 1 Oktober 1908. Terkenal dengan bakat tenteranya, beliau menghadiri Akademi Tentera Prusia di Berlin dari Oktober 1908 sehingga tamat pengajian pada 21 Julai 1911. Dari tahun 1912, seterusnya, termasuk Perang Dunia Pertama, Hausser berkhidmat dalam beberapa tugasan Staf Am, termasuk dalam tentera darat Jerman (Reichswehr) selepas perang, yang mana pada tahun 1927 beliau menjadi Kolonel.

1930an

Beliau telah dinaikkan pangkat ke Mejar Jeneral pada 1 Februari 1931.  Beliau bersara dari Reichswehr pada 31 Januari 1932 dengan pangkat Leftenan Jeneral. Selaku seorang pesara, Hausser menyertai pertubuhan veteran sayap kanan Perang Dunia I iaitu  Stahlhelm, menjadi ketua bahagian Brandenburg-Berlin pada tahun 1933. Kelak, Stahlhelm telah digabungkan kedalam SA, dan apabila SA lemah, dimasukkan pula kedalam SS. Pada November 1934 beliau telah ditukarkan ke SS-Verfügungstruppe dan ditugaskan ke SS-Führerschule Braunschweig. Pada tahun 1935 beliau menjadi Inspektor SS-Junkerschule dan telah dinaikkan pangkat ke Brigadeführer pada tahun 1936.

Perang Dunia II

Hausser berkhidmat dalam Kempen Poland tahun 1939 sebagai seorang pemerhati dengan Divisyen Panzer Kempf (campuran Wehrmacht/SS). Pada Oktober 1939 SS-VT telah dibentuk sebagai divisyen infantri motorise dengan Hausser sebagai pemerintahnya. Beliau memimpin divisyen ini, kemudian dinamakan semula Divisyen Ke-2 Panzer SS Das Reich, dalam kempen Perancis tahun 1940 dan dalam peringkat awal Operasi Barbarossa. Untuk perkhidmatan beliau di Rusia, Hausser telah dianugerahi pingat Knight Cross of the Iron Cross pada tahun 1941 dan darjah Daun Oak pada tahun 1943 (beliau juga mendapat darjah Pedang untuk khidmatnya di  Normandy) dan telah mengalami kecederaan parah, kehilangan mata kanan. Selepas pulih beliau memerintah Kor Panzer SS yang baru ditubuhkan (dinamakan semula Kor II SS Panzer pada Jun 1943) dan mengingkari arahan Hitler kerana mengundurkan tenteranya dari Kharkov bagi mengelakkan pengepungan, tetapi dapat menawan semula bandar itu pada Mac 1943. Beliau memimpin divisyen-divisyen 1, Ke-2 dan Ke-3 SS semasa Pertempuran Kursk. Selepas Kursk, Kornya telah diperbaharui (menggantikan Divisyen 1, Ke-2 dan Ke-3 SS Panzer dengan divisyen-divisyen Ke-9 dan Ke-10 SS)   dan dihantar ke Itali, kemudian ke Perancis dimana beliau memerintahnya dalam peringkat awal Kempen Normandy. Selepas kematian Friedrich Dollmann (Panglima Tentera Darat Ke-7), Hausser telah diberi memerintah Ketumbukan tersebut. Sewaktu  pengepungan Falaise, Hausser kekal bersama tenteranya sehingga beliau tercedera (ditembak pada rahang). Paul Hausser telah dinaikkan pangkat ke Oberst-Gruppenführer und Generaloberst der Waffen-SS pada Ogos 1944 dan kemudiannya memerintah Kumpulan Tentera Darat G dari 28 Januari hingga 3 April 1945. Beliau mengakhiri perang sebagai  staf Generalfeldmarschall Albert Kesselring. Pada Perbicaraan Nuremberg beliau bersungguh-sungguh mempertahankan peranan tentera Waffen-SS dan menafikan ia terlibat dalam kekejaman jenayah perang.

Kehidupan peribadi

Hausser mengahwini Elisabeth Gérard (lahir 1891) pada 9 Ogos 1908 dan mempunyai seorang anak perempuan bernama Frieda (lahir 1909), yang berhijrah ke Australia pada tahun 1954, selepas mengahwini seorang pegawai Waffen-SS Gustav Adolf Wiemann (lahir 1906).

Tarikh kenaikkan pangkat
 Kadett: 1892
 Leutnant: 20 Mac 1899
 Oberleutnant: 19 Ogos 1909
 Hauptmann i.G.: 1 Mac 1914 (Patent dari 1 Oktober 1913)
 Major: 22 Mac 1918
 Oberstleutnant: 1 April 1923 (Patent dari 15 November 1922)
 Oberst: 1 November 1927 (RDA dari 1 Julai 1927)
 Generalmajor: 1 Februari 1931
 Charakter als Generalleutnant: 31 Januari 1932
 SA-Standartenführer SAR: 1 Mac 1934
 SS-Standartenführer: 15 November 1934 (RDA dari 1 November 1934)
 SS-Oberführer: 1 Julai 1935
 SS-Brigadeführer: 22 Mei 1936
 SS-Gruppenführer: 1 Jun 1939
 Generalleutnant der Waffen-SS: 19 November 1939
 SS-Obergruppenführer und General der Waffen-SS: 1 Oktober 1941
 SS-Oberst-Gruppenführer und Generaloberst der Waffen-SS: 1 Ogos 1944

Anugerah kebesaran
 Pingat Kehormatan Pejuang (1934)
 Lencana Cedera warna Perak (1942)
 Iron Cross (1914) Kelas 1 dan Kelas 2
 Darjah Kerabat Diraja Hohenzollern
 SS Honour Ring (?)
 Lencana Iron Cross (1939) 
 Kelas 2 (27 September 1939)
 Kelas 1 (17 Jun 1940)
 Lencana Emas Parti (1943)
 Knight Cross of the Iron Cross berserta Daun Oak dan Pedang
 Knight Cross pada 8 Ogos 1941 sebagai SS-Gruppenführer dan Generalleutnant Waffen-SS dan Panglima Divisyen-SS "Reich"
 Darjah Daun Oak ke-261 pada 28 Julai 1943 sebagai SS-Obergruppenführer dan Jeneral Waffen-SS dan Panglima Kor-SS Panzer
 Darjah Pedang ke-90 pada 26 Ogos 1944 sebagai SS-Oberstgruppenführer dan Generaloberst Waffen-SS dan Panglima Tentera Darat Ke-7
 Pingat Khidmat Lama Waffen-SS (?)

Pengarangan
Hausser authored several books on the Waffen SS and German military.
Waffen-SS im Einsatz (Waffen SS in Action), Plesse Verlag, Göttingen (1953)
Soldaten wie andere auch (Soldiers Like Any Other), Munin Verlag, Osnabrück (1966)

Rujukan

 
 
 
 
 Yerger, Mark C. Waffen-SS Commanders: The Army, Corps and Divisional Leaders of a Legend: Augsberger to Kreutz - Atglen, PA: Schiffer Publishing (October 1997). ISBN 0-7643-0356-2, ISBN 978-0-7643-0356-2.
 Williamson, Gordon. The SS: Hitler's Instrument of Terror: The Full Story From Street Fighters to the Waffen-SS  (Motorbooks International, (March 1994), ISBN 0-87938-905-2, ISBN 978-0-87938-905-5).
 Williamson, Gordon. The Waffen-SS (2): 6. to 10. Divisions (Men-at-Arms)  (Osprey Publishing (March 25, 2004), ISBN 1-84176-590-2, ISBN 978-1-84176-590-7).

Pautan luar

Kelahiran 1880
Kematian 1972
Orang Jerman
Perang Dunia Kedua
Jeneral Tentera Jerman
Nazi SS